Κώστας Φιλίνης

Ο Κώστας Φιλίνης (Αθήνα, 13 Αυγούστου 1921Βιογραφικό στον ιστότοπο του Ευρωπαϊκού Κοινοβουλίου, ανάκτηση 21-1-2014. - 20 Ιανουαρίου 2014) ήταν Έλληνας δημοσιογράφος και πολιτικός της Αριστεράς. Υπήρξε ιδρυτικό στέλεχος του ΚΚΕ Εσωτερικού και ευρωβουλευτής από το 1985 ως το 1989 (με την Ελληνική Αριστερά από 28 Ιανουαρίου 1985 ως τις 24 Ιουλίου 1989).

 Βιογραφία 
Εντάχθηκε στη νεολαία ΟΚΝΕ κατά τις σπουδές του στο Εθνικό Μετσόβιο Πολυτεχνείο, πριν συμπληρώσει τα 20 του χρόνια. Έλαβε μέρος στην Εθνική Αντίσταση και συμμετείχε στο παράνομο ΚΚΕ. Συνελήφθη το 1955 και φυλακίστηκε ώς το 1966. Εν συνεχεία εργάστηκε ως υποδιευθυντής της εφημερίδας "Η Αυγή" (συνεκδότης της εφημερίδας την περίοδο 1993-98) και στο κόμμα της ΕΔΑ. Το 1967, έπειτα από την εγκαθίδρυση της χούντας, οργανώθηκε ξανά στην αντίσταση, μέσα από το ΠΑΜ μαζί με το Μίκη Θεοδωράκη. Αυτό είχε ως αποτέλεσμα να συλληφθεί την ίδια χρονιά και να καταδικαστεί για δεύτερη φορά σε ισόβια κάθειρξη. Παρέμεινε έγκλειστος στη φυλακή ως το 1973Πέθανε το κορυφαίο στέλεχος της ανανεωτικής Αριστεράς Κ. Φιλίνης, To Βήμα ηλεκτρονική έκδοση 20-1-2014..

Ιδρυτικό στέλεχος του ΚΚΕ Εσωτερικού, συνετέλεσε στη μετεξέλιξή του στην Ελληνική Αριστερά και στην ίδρυση αργότερα του Συνασπισμού.

To 1985 έγινε ευρωβουλευτής ως επιλαχών, αντικαθιστώντας το Λεωνίδα Κύρκο του ΚΚΕ Εσωτερικού.Διατελέσαντες ευρωβουλευτές της Ελλάδας , in.gr, 28-5-2004, ανάκτηση 21-1-2014.

Επιμελήθηκε μεταφράσεις ξένων συγγραφέων, όπως ο Καρλ Μαρξ και ο Αντόνιο Γκράμσι, ενώ ο ίδιος συνέγραψε το έργο "Η θεωρία των παιγνίων και στρατηγική πολιτική".

Το 2015 κυκλοφόρησε προς τιμήν του το συλλογικό έργο: Κώστας Φιλίνης, ένας διανοούμενος της δράσηςΚώστας Φιλίνης, ένας διανοούμενος της δράσης.

 Παραπομπές 

Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες δημοσιογράφοι του 20ού αιώνα
Κατηγορία:Ευρωβουλευτές εκλεγμένοι με το ΚΚΕ Εσωτερικού
Κατηγορία:Ευρωβουλευτές της Ελλάδας εκλεγμένοι την περίοδο 1984-1989